**GALERIJA 11/07/95**

**RON HAVIV: KRV I MED, BALKANSKI RATNI DNEVNIK**

**12. MAJ 2015.**

**POŠTOVANI PRIJATELJI, DAME I GOSPODO,**

**ZAHVALJUJEM DRAGOM PRIJATELJU, NAŠEM DOMAĆINU, TARIHU SAMARAHU, NA POZIVU DA KAŽEM PAR REČI NA OTVARANJU OVOG POTRESNOG BALKANSKOG RATNOG DNEVNIKA RONA HAVIVA.**

**FOTOGRAFIJE RONA HAVIVA VEĆ SU OBIŠLE REGION, EUROPU I AMERIKU.**

**PRENELE SU SLIKU STRAŠNOG LICA - MNOGIH STRAŠNIH LICA - TRAGEDIJE U BOSNI I HERCEGOVINI, NAJBRUTALNUIJEG KONFLIKTA U POSLERATNOJ POVIJESTI EUROPE U 20. STOLJEĆU.**

**KONFLIKTA U KOJEM SU GENOCID, ETNIČKO ČIŠĆENJE, KONCENTRACIJSKI LOGORI, SILOVANJA I SVEOPŠTA DESTRUKCIJA SVEGA DRUGOGA I DRUGAČIJEGA NAGOVESTILI RADJANJE NOVOVEKOG RASIZMA, NEO-FAŠIZMA.**

**FOTOGRAFIJE OVDE BELEŽE PRIZORE STRADANJA I NASILJA ZA KOJE NEMAMO NAČINA DA IH ISKAŽEMO REČIMA.**

**I PRED NJIMA STOJIMO NEMI, ZGROŽENI CIVILIZACIJSKIM PADOM KOJEM SMO SVEDOČILI PRE DVADESET GODINA.**

**SREBRENICA JE, NA ŽALOST, U MEĐUVREMENU POSTALA NE SAMO SIMBOL NEZAMISLIVOG STRADANJA, GENOCIDA U BOSNI I HERCEGOVINI, NEGO I PARADIGMA NOVIH GENOCIDA I ONIH U POKUŠAJU.**

**REDOM ILI ISTOVREMENO STRADAVAJU LJUDI, NARODI, ETNIČKE MANJINE -JAZIDI, SIRIJCI, PALESTINCI, SJEVERNO-KOREJCI, SUDANCI…**

**LISTA JE OTVORENA. NEMA KRAJA.**

**TAKO JE SREBRENICA NE SAMO NAŠA OTVORENA RANA, NEGO I SIMBOLIČNA STALNA PRETNJA, SIMBOLIČNA STALNA OPASNOST.**

**ONA JE, TAKO REĆI, STALNO PONOVO MOGUĆA.**

**RON HAVIV JE HTEO NE SAMO DA BUDE SVOJIM FOTOGRAFIJAMA SVEDOK, NEGO I DA PROBUDI SVOJIM DNEVNIKOM, KAO I UOPŠTE SVOJIM RADOVIMA, SVEST POLITIČARA, ONIH KOJI IMAJU MOĆ DA TAKVE ZLOČINE SPREČE.**

**NIJE TO USPEO.**

**KAO ŠTO NISMO USPELI TO NI MI KOJI POKUŠAVAMO ISTO NA DRUGI NAČIN.**

**ZATO JE OVAKVO PODSEĆANJE PREKO POTREBNO.**

**NE SAMO DA BI NAS PODSETILO NA MORALNU OBAVEZU SVIH NAS DA UČINIMO SVE DA SE POŠTUJE ŽRTVA ONIH KOJI SU STRADALI, DA SE SVI SUOČE S ISTINOM I DA SE ZLOČINCI PRIVEDU PRAVDI.**

**DA SE SPREČE NOVI ZLOČINI PROTIV ČOVEČNOSTI U IME ETNIČKE ČISTOĆE I OSVAJAČKIH PORIVA.**

**NEGO I ZATO DA PODSETE DA SREBRENICA OSTAJE PRVORAZREDNA POLITIČKA OBAVEZA DRŽAVA I SVETA JER NISU IZVUKLI IZ TOGA ZLOČINA POUKU I NISU DELOVALI I NE DELUJU.**

**EUROPA JE, ZNAMO, PROPUSTILA DA ZAŠTITI BOSNU I HERCEGOVINU KAD JE BILO NAJPOTREBNIJE.**

**NA ŽALOST, I SADA JOŠ NE PRONALAZI ODGOVARAJUĆI, EFIKASAN NAČIN DA POMOGNE NJENO OZDRAVLJENJE I POMIRENJE SVIH NJEZINIH NARODA.**

**TAKO JE BOSNA I HERCEGOVINA I DALJE NE SAMO BOSANSKO-HERCEGOVAČKI I REGIONALNI PROBLEM, NEGO I EUROPSKI PROBLEM.**

**EUROPSKI PROBLEM I EUROPSKI MORALNI I POLITIČKI IZAZOV I ODGOVORNOST.**

**NIKAD VIŠE - TO OBEĆANJE U KOJE SE SVI ZAKLINJU POSTAJE SVE VIŠE SAMO FLOSKULA KOJA ODJEKUJE ŠUPLJE, BEZ SMISLA.**

**I TAKO SE DOGADJA DA SREBRENICA POSTAJE, SVE VIŠE, I STRAŠNI PUTOKAZ KOJIM SVET - SVE ČEŠĆE - IDE.**

**TIM REČIMA TREBA DATI NOV SADRŽAJ, ISTINSKI SMISAO, JER ĆEMO SE INAČE IZGUBITI U PRAZNINI BEZOSEĆAJNOSTI, PASIVNOSTI, ODUSTAJANJA.**

**SREBRENICA MORA DA POSTANE PODSTREK ZA OSVAJANJE PRAVDE KOJA JE IZMAKLA JER JE NAPRAVLJEN KOMPROMIS IZMEDJU PRAVDE I PRAVA, NA RAČUN ŽRTAVA, ONIH OD PRE DVADESET GODINA I NOVIH, OD DANAS ILI PRE MESEC DANA, ILI POLA GODINE, ILI DVE ILI TRI GODINE…**

**TREBA DA STALNO IMAMO NA UMU TU OBAVEZU PREMA ŽRTVAMA I SVIM STRADALNICIMA I TREBA DA STALNO PODSEĆAMO ODGOVORNE NA NJIHOVU ODGOVORNOST.**

**NE MOŽE SVE DA SE SAMO SVEDE NA GODIŠNJICE, KOMEMORACIJE, SVEČANE GOVORE.**

**POSEBNO NE U OVOJ ZEMLJI KOJA NI POSLE 20 GODINA NIJE FUNKCIONALNA NITI OTVARA PERSPEKTIVU BOLJEG ŽIVOTA I SUŽIVOTA SVIM SVOJIM GRAĐANIMA.**

**KOJA JE, JOŠ UVEK, U RUŠEVINAMA ZBOG NAMETNUTE POLITIKE PODELE NA BAZI ETNICITETA.**

**U TAKO NEZALEČENOM DRUŠTVU DŽELATIMA JE DOPUŠTENO SISTEMATSKO PORICANJE I RELATIVIZACIJA ZLOČINA, IZJEDNAČAVANJE ŽRTVE I DŽELATA.**

**OVIH SE DANA PUNO I S PRAVOM GOVORI – POVODOM 70. GODIŠNJICE POBEDE NAD FAŠIZMOM - O VREDNOSTIMA ANTIFAŠIZMA, O VAŽNOSTI NEGOVANJA MIRA, TOLERANCIJE, JEDNAKOSTI I SOLIDARNOSTI SVIH LJUDI, BEZ OBZIRA NA RASU, NACIJU, RELIGIJU, KULTURU.**

**FOTOGRAFIJE PRED NAMA SVEDOČE DA JE UNIŠTAVANJE TIH VREDNOSTI POČELO VEĆ NA OVOM TLU, PRE DVADESET I VIŠE GODINA.**

**I ZATO JE NAŠA OBAVEZA DA SE NE SAMO PODSEĆAMO, NE SAMO DA TUGUJEMO - A TUGA JE TO KOJA NIKAD NEĆE PRESTATI - NEGO DA I DALJE ČINIMO SVE, SVATKO NA SVOJ NAČIN, DA NE PREVLADA I NE POBEDI POLITIKA ISKLJUČIVOSTI, ETNIČKE, RELIGIJSKE, NACIONALNE MRŽNJE, POLITIKA TERORA, NASILJA I EKSTREMIZMA.**

**JEDAN JE VELIKI PESNIK NAPISAO STIHOVE KOJI ODGOVARAJU ONOME SA ČIME, MISLIM, MORAMO IZAĆI S OVE IZLOŽBE.**

**NAPISAO JE:**

**……**

**NEMOJ PLAKATI**

**PRED ZRCALOM PRLJAVE VODE NEMOJ POKORNO STAJATI**

**NEMOJ POKORNO STAJATI**

**NEMOJ PLAKATI**

**DRAGI PRIJATELJI, NEMOJMO PLAKATI. NEMOJMO NIKAKO POKORNO STAJATI.**

**HVALA VAM NA PAŽNJI.**